cyanic-selkie/wikianc huggingface dataset:
Sylling prestegjeld
Historikk
Syllyngadalr sókn (norrønt) har sin opprinnelse fra kristningen av landet. Etter Svartedauden var det et påtrengende behov for å tilpasse den kirkelige inndelingen til folketallet og bosetningsmønsteret, så det kan antas at Sylling ble lagt under Lier prestegjeld innen reformasjonen.
Ved Kronprinsreg. res. 26.10.1956 ble Sylling og Sjåstad sokn skilt ut fra Lier prestegjeld som eget prestegjeld fra 01.01.1957.
Inndeling 1992: Sylling og Sjåstad.
Fra 2004 ble prestegjeldet som administrativ enhet faset ut av Den norske kirke, og fra 2012 gikk det også ut av lovverket.
Sylling prestegjeld og dets sogn er nå en del av Lier kirkelige fellesråd underlagt Lier prosti.
Rutledal
Rutledal er en bygd og fergested i Gulen kommune i Sogn og Fjordane. Bygden ligger på sørsiden av Sognefjorden, øst for Rutle og fylkesvei 57 krysser fjorden her med fergestrekningen Rutledal-Rysjedalsvika, mens fylkesvei 606 krysser fjorden med fergestrekningen Rutledal-Krakhella. Skjærene og holmene som kalles Rutletangane verner mot sjøen og stormen fra vest og nord. Gården Rutledal ligger omtrent 10 km nordøst for Gulen kirke i Eivindvik.
Navnet
Rutledal er først nevnt omkring 1350 og da skrevet Rutzladale. Skrivemåten betyr at navnet trolig er en genitivsform av Rutle og betyr Rutles dal. Det blir uttalt ru'ttledal og ble skrevet Røtledal i 1567 og 1603, Rutledall i 1611, Rutledalen i 1667, Rutledal i 1723.
Historie
I 1938 ble det funnet en klebersteinsskål i en løetuft, og det viser at det er en gammel bosetning. Fra 1785 til 1868 var Rutledal poststasjon i postruten Bergen – Molde. Det ble da bygget vei gjennom Nordguldalen til Rutledal slik at de ridene «postkarlene» slukke kunne komme seg raskt frem. Veien hadde syv broer og den var ferdig i 1790. Veien har blitt omlagt og utbedret flere ganger. Fra Rutledal ble posten ført med båt over Sognefjorden.
I 1916 ble det opprettet en postrute fra Rutledal til Sygnefest. Rutledal fikk rikstelefon i 1915 og brevhus i 1928. Fylkesbaatane har hatt rutestopp i Rutledal fra 1921. I 1959 ble det bygget vei til Brosvik. Den ble senere ført videre til Sygnefest, Rise og Dingja. I 2007 ble vegen ført helt fram fra Dingja til kommunesenteret Eivindvik.
I 1924 åpnet Sigvald Berntson Rutledal landhandel og som attåt næring fikk han ekspedisjon av rutebåtene. Han var gift med Aslaug HanstveitŪ. I tillegg til rollen som husmor og butikkdame ble Aslaug tilsatt som styrer av Rutledal brevhus da det ble åpnet. Butikken ble innredet i vestre del av deres bolighus.
I årene 1940–45 under den andre verdenskrigen bygget tyskerne mange brakker og festningsverk i Rutledalen blant annet Torpedobatteriet ved Rutledal. Tyskerne bygget også veier i området som senere er bygget om til en bilvei. Rutledal har hatt rutebilforbindelse både med Brekke og Bergen. Mange bunkere og leirer er fortsatt igjen, og åpent for folk som vil sjå.
Rutledal Handelshus
Brynjulf Rutledal drev Rutledal Handelshus ved siden av et bruk i Rutledal. Handelshuset lå lagelig til ved sjøen og hadde et variert vareutvalg. Butikken ble også brukt av mange som kom sjøveien. Den ble stengt i 1986.
Kornelius Kvakk
Kornelius Kvakk (1790–1880) er en fiktiv figur i Andeby-universet og er grunnleggeren av Andeby. Han ble oppdiktet og introdusert av Carl Barks i historien «Statuesque Sprendthrifts» («Cornelius Coot Story») i mars 1952.
Han skal visstnok komme fra HollAnd og bodde i en hytte, som ble Andebys første bosted. Det er mange statuer av ham i Andeby, og på de fleste holder han maiskolber i hendene.
Som ung livnærte han seg som jeger, og i 1818 kom han til fortet Drakeburg (Fort Drake). Mens han var der ble fortet angrepet av spanske tropper. Britene, som eide fortet, gav det til Kornelius for å kunne flykte, og Kornelius ble alene mot spanjolene. Han bestemte seg derfor å be troppene inn på fortet og være vennlig mot dem. Deretter lurte han dem med et triks der han fikk mais til å bli popkorn. Spanjolene trodde at maisen var forhekset, og dette skremte dem vekk fra fortet. Senere forandret Kornelius navnet på stedet til Andeby.
For å forsvare byen mot spanske tropper og andre fiender grunnla han Hakkespett-troppen. Han giftet seg senere med en indianer, og de fikk sønnen Clinton Kvakk, som i sin tid grunnla Hakkespettene. Han har to barnebarn; Bestemor Duck og Konrad Kvakk, som i sin tid solgte Fort Andeby (tidligere Drakeburg) oppe på Daudbilbakken (opprinnelig Daudhestbakken) til Onkel Skrue, der pengebingen hans står i dag.
Kornelius er Donald Ducks tippoldefar.
Eksterne lenker
Duck family (Disney)
Notorious (film)
Notorious er en amerikansk film noir fra 1946, regissert og produsert av Alfred Hitchcock. Cary Grant, Ingrid Bergman og Claude Rains spiller hovedrollene. Bergman spiller en kvinne som blir bedt om å spionere på sine nazistiske venner i Sør-Amerika. Filmen ble utgitt av RKO Radio Pictures.
Rains ble nominert til Oscar for beste mannlige birolle for rolleskildringen sin, og Ben Hecht ble nominert til Oscar for beste originalmanus for manusarbeidet.
Filmen ble innlemmet i National Film Registry i 2006, et utvalg av filmer til bevaring i det amerikanske nasjonalbiblioteket Library of Congress, filmer som regnes som «kulturelt, historisk og estetisk betydningsfulle». Det amerikanske filminstituttet (AFI) har kåret Notorious til tidenes 38. beste spenningsfilm fra USA.
Handling
En ung amerikansk kvinne, Alicia Huberman (Ingrid Bergman), fortviler etter at faren hennes blir dømt for å ha vært nazispion under andre verdenskrig. Hun møter agenten T. R. Devlin (Cary Grant) og forelsker seg i ham. Han får henne til å reise til Brasil for å ta kontakt med en gammel bekjent av hennes far, Alexander Sebastian (Claude Rains), som angivelig holder hus for nazister i eksil. Alicia gjennomfører oppdraget, men det ender med at Sebastian blir hodestups forelsket i henne og foreslår ekteskap. Hun godtar frieriet, men håper innerst inne at Devlin kan forhindre giftermålet.
Johann Kuhnau
Johann Kuhnau (født 6. april 1660 i Geising, død 5. juni 1722 i Leipzig) var en tysk komponist og organist.
Kuhnau var Johann Sebastian Bachs forgjenger som organist og thomaskantor i Thomaskirken i Leipzig.
Liv
Johann Kuhnau var sønn av en møbelsnekker i Geisling, men fikk stipend for å gå på det berømte Evangelische Kreuzgymnasium i Dresden. Deretter studerte han både filosofi og jus i Leipzig, slike studier hadde helt siden reformasjonen vært det normale for akademisk utdannede kantorer. Han tok juridisk embetseksamen, men etter studietiden tiltrådte han en stilling som kantor i Zittau.
I 1682 vendte Kuhnau tilbake til Leipzig og fikk to år etter en stilling som organist i Thomaskirken. I 1701 overtok han etter Johann Schelle som thomaskantor, en stilling han hadde til sin død. Fra samme år hadde han også embedet som universitetsmusikkdirektør. Flere av hans elever ble komponister, blant andre Johann David Heinichen og Christoph Graupner.
Kuhnau snakket flytende fransk og italiensk, og oversatte fra hebraisk, gresk og latin. I tillegg til å komponere, arbeidet han som advokat, skrev skjønnlitteratur og også fagbøker. Kuhnaus mangesidige og betydelige personlighet gjorde et sterkt inntrykk på hans samtidige, og samtidige musikere anså ham for å være et universalgeni. Johan Adlung skriver om ham: ''«Jeg vet ikke om han brakte meste ære over tonekunstnernes rekker eller [over] de andre lærde. Hans lærdom omfattet teologi, jus, retorikk, dikterkunst, matematikk, fremmedspråk og musikk.»''
Han skrev musikerromaner helt i Christian Weises stil – de regnes som skoleeksempler på opplysningstidens realistiske framstillingsmåte.
Musikk
Kuhnau var særlig kjent for sine komposisjoner for klaverinstrumenter. Musicalische Vorstellung einiger biblischer Historien for cembalo, som delvis også egner seg for orgel, anses som tidlige eksempler på programmusikk. Den betydelige Neue Clavierübung påvirket Johann Sebastian Bach.
I kirkemusikken var Kuhnau mindre innovativ, her står tonespråket nærmere sent 1600-tallet enn 1700-tallet.
I senere år har det blitt antydet at Kuhnau kan ha skrevet julekantaten Uns ist ein Kind geboren, som tidligere ble tilskrevet Bach (BWV 142), noe som har ført til at den blir mindre framført enn før.
Menjaly
Handling
Men de havner også i forskjellige ulykker, og andre situasjoner, underveis.
Jelanskij distrikt
Jelanskij distrikt (Еланский райо́н) er et administrativ distrikt (raion) i Volgograd oblast i Russland. Som en kommunal avdeling er det innarbeidet som Jelanskij kommunale distrikt. Det ligger i den nordlige delen av Volgograd oblast.
Arkeologiåret 1830
Arkeologiåret 1830 er en oversikt over blant annet utgravninger, fødte og avdøde personer med tilknytning til arkeologi i 1830.
Norgesmesterskapet i fotball for menn 1905
Norgesmesterskapet i fotball for menn 1905 ble vunnet av Odd etter finaleseier 2-1 over Akademisk Fodboldklub den 10. september. 3000 tilskuere overvar kampen som ble spilt på Gamle Frogner stadion i Kristiania. Dommer var Arthur Nordlie, Lyn. Dette var tredje gang Odd vant et norgesmesterskap.
Orhaneli
Orhaneli er en by med 19 503 innbyggere (2017) i den tyrkiske provinsen Bursa. Den ligger nordøst for Büyükorhan, nordvest for Harmancık, sørøst for Mustafakemalpaşa og vest for Keles.
Norgesmesterskapet i fotball for menn 1905
Odds vinnerlag: Andrew Johnsen, Guttorm Hol, Erling Jensen, Bernhard Halvorsen, Fridtjof Nilsen, Ingvald Ustad, Peter Hol, Johan Nilsen, Øivind Gundersen, Berthold Pettersen, Daniel Gasmann.
Akademisk FKs lag: Michael Kaas, Oscar Strugstad, Alf Killen, Henning Wiese, Erling Lorck, Kristian Wiese, Thorvald Torgersen, Arne Bang, Nikolai Ramm Østgaard, Waldemar Lie, Sigurd Heyerdahl.
Avviklingen av mesterskapet
På Norges Fotballforbunds ting i april 1905 ble det bestemt at bare én klubb fra hvert distrikt (krets) kunne delta i norgesmesterskapet. På dette tidspunktet fantes det kun én krets (Smaalenenes krets), men i løpet av sommeren ble det stiftet kretser i Vestfold (alle klubbene fra Grenland til Drammen) og Oplandene. Odd slo Urædd om retten til å representere Vestfold, Fredrikstad slo Sarpsborg i Østfold, mens Eidsvold IF ble plukket ut fra indre østland uten at noen kvalifiseringskamper var arrangert. Kristiania krets ble stiftet først etter at mesterskapet var avholdt, men hovedstaden var likevel representert av Akademisk Fodboldklub, som vant en kvalifiseringsturnering med fem lag.
Mesterskapet ble arrangert på Gamle Frogner stadion 9. og 10. september. Det hadde regnet kraftig i forkant, og finalen ble i Norsk Idrætsblad omtalt som «den mest storslagne vandpantomime, man kunde tænke sig».
Semifinaler
9. september
Finale
10. september
Svensgam
Svensgam er en omtrent 185 dekar stor halvøy sør for Erikstad i Lødingen kommune i Nordland. Halvøya ligger ved munningen til Høkfjorden med de to osene Svensgamosen og Innerosen som skjærer seg inn på hver side mot en 15 meter bred landtunge som gjør at den henger sammen med Hinnøya.
Tidligere kjøpmannsplass. Svensgam hadde eget postkontor inntil det ble nedlagt i 1955. Vei fra Fv837 via Erikstad til Svensgam.
Blackwood
Blackwood kan vise til:
Fylkeskonservator
Fylkeskonservator er en lederstilling tilknyttet museums- og kulturminneforvaltning i norske fylker.
Bakgrunn
Fylkeskonservatorstillinger var opprinnelig knyttet til halvoffentlige fylkesmuseer. I 1939 ble betegnelsen første gang brukt om faglig leder ved Vestfold Fylkesmuseum. I Østfold ble det opprettet en slik fylkeskonservatorstilling i 1947. Fra 1962 dekket staten halvparten av lønnsutgiftene til fylkeskonservatorstillinger knyttet til administrasjonen i fylkeskommunene. I den sammenheng fikk man flere fylkeskonservatorer knyttet direkte til fylkesadministrasjonen, uten å være museumsledere. I 1990 fikk Fylkeskommunene (Fylkestingene), delegert myndighet etter kulturminneloven og fylkesrådmannen, kulturdirektøren og fylkeskonservator ble gitt fullmakter.
Virkeområde
Fylkeskonservatoren har regionalt forvaltningsansvar både for museum- og kulturminnefeltet. Fylkeskommunene/Sametinget er regional kulturminnemyndighet som blant annet har delegert myndighet etter kulturminneloven til å fatte vedtak om midlertidig fredning og å forvalte fredede kulturminner fra nyere tid (etter 1537) som ikke er i statlig eie eller båter. I saker som behandles etter plan- og bygningsloven har fylkeskommunene ansvaret for å gjennomføre arkeologiske registreringer hvor dette er nødvendig. Fylkeskommunene har som regional kulturminnemyndighet mulighet til å reise innsigelse til kommuneplaner eller reguleringsplaner som er i konflikt med nasjonale eller vesentlige regionale kulturminneverdier.
Kulturminneseksjonene i fylkene
Følgende fylker har fylkeskonservator i dag: Troms, Østfold, Hordaland, Akershus, Møre og Romsdal, Oppland, Vest-Agder, Aust-Agder og Sogn og Fjordane. Stillinger som tilsvarer fylkeskonservator er: Kulturvernsjef (Nordland), Plan- og kulturminnesjef (Finnmark), seksjonsleder for kulturminner (Trøndelag), Kulturvernleder (Hedmark), Teamleder Kulturminnevern (Buskerud og Telemark), Seksjonsleder for Kulturarv (Vestfold), Seksjonssjef for kulturarv (Rogaland). I Vest-Agder og Hordaland heter også kulturminneseksjonen Fylkeskonservatoren. Kulturminneseksjonene i fylkene er enten lagt til kultur eller planavdelingene i fylkeskommunene.
Bruneisk dollar
Bruneisk dollar eller ringgit Brunei (malayisk) har vært valutaen i sultanatet Brunei siden 1967.
Den skrives normalt med dollartegnet $, og er inndelt i 100 sen (malayisk) eller cent (engelsk).
Valutaen er låst med fast valutakurs mot singaporsk dollar med kursen 1:1 (Singapore er en av Bruneis viktigste handelspartnere).
Sigurd Lydersen
Han er utdannet cand. philol. i russisk (moderne sovjetisk filosofi) fra Universitetet i Oslo (1999) og arbeidet tidligere (2000–2004) som redaktør og konsulent i Norsk faglitterær forfatter- og oversetterforening (NFF), der han var redaktør for NFF-Bulletin. Videre har han vært styremedlem i opphavsrettsorganisasjonen CLARA. Lydersen oppholdt seg i Ukraina i forbindelse med oransjerevolusjonen i landet i 2004.
Lydersen ble valgt til styremedlem i Norges Fredslag og redaktør for Fredsviljen i 2002. Han ble valgt til leder i Norges Fredslag på årsmøtet 24. mai 2003, som etterfølger etter Eva Nordland, men trakk seg som leder i november samme år. Han fortsatte likevel som redaktør for Fredsviljen og vanlig styremedlem. Nestleder Trond K. Botnen overtok som fungerende leder frem til årsmøtet i 2004. Lydersen var også styremedlem i Norges Fredsråd.
Blantyre
Blantyre kan vise til:
Polen under Ski-VM 2021
Polen deltok under Ski-VM 2021 fra 24. februar til 7. mars 2021 i Oberstdorf i Tyskland.
Fieseler Fi 167
Fieseler Fi 167 var et tysk torpedo- og rekognoseringsfly for bruk fra hangarskip utviklet av Fieseler. Fi 167 var ment for det tyske hangarskipet «Graf Zeppelin» (1938), og når konstruksjonen av denne ble stoppet i 1940 så man derfor ikke noen videre produksjon av flytypen nødvendig. I tillegg til to prototyper, ble bare tolv Fi 167 blitt produsert under betegnelsen Fi 167A-0.
Daniel Kvåle
Daniel Kvåle (født 7. juli 1980) er en norsk fotballspiller som spiller for Fjøra FK. Etter to sesonger som keeper for Adeccoligalaget Sogndal valgte han høsten 2008 å legge hanskene på hylla. Vinteren 2009 bestemte han seg for å gjøre comeback som utespiller for 3.divisjonslaget Fjøra FK, en klubb han tidligere har 150 kamper for som keeper.
Blankburkne
Blankburkne  (latin:  Asplenium adiantum-nigrum , eller Asplenium onopteris) er en art av klatrende og nøysomme bregner innenfor småburkneslekten i småburknefamilien. Er formrik og er trolig oppstått fra kromosomdobling av hybriden A. cuneifolium x A. onopteris.
Blankburkne er 10–30 cm høy, og bladene er 3–10 cm brede med smalt trekantformede bladplater. Bladet er mørkegrønt eller mellomgrønt, stivt, og blankt, med 2-3 gangers fliking. Det er på grensen til gaffelgreinet, ved at både primær- og sekundærflikene har et smalt, men substansielt bredt feste i midtnervene, og derfra utvider seg i vifte- eller gaffelformasjon.
Bladstilken er lang og mørk ved bunnen, men grønn halvveis opp mot bladplaten og langs hele bladplatens seksjon.
Sporehushopene (sori) er linjeformede og litt bøyde, med slør (indusium). Sporehushopene framstår som rødbrune eller rustbrune, og de vokser seg mer og mer sammen inntil de etter hvert dekker nesten hele undersiden av flikene. Kromosomtallet (n) er 72.
Blankburkne vokser spredt i Norge, og forekommer spredt i kyst- og fjordstrøk fra Kristiansand til Hitra og Kristiansund. I fjordene går den i Hordaland inn til Kvam, i Nordfjord til Stryn, og i Møre og Romsdal inn til Norddal. Den vokser også i Midtre Gauldal i Sør-Trøndelag. I Volda går den opp til 300 moh.
Ellers er det forekomster i sørvestlige Sverige med Skåne, samt på Bornholm. Den vokser videre på Færøyene og i deler av det vestlige Europa, Nord-Amerika, nordlige Afrika, og spredt i øvrige Afrika og Asia.
Norsol
Norsol AS er en hjørnesteinsbedrift i Tingvoll, Møre og Romsdal.
Familiebedriften drives av familien Nekstad i annen generasjon og ble stiftet 15. juni 1983. , og passerte 100 millioner i omsetning i 2020
Fabrikken ligger fortsatt på Tingvoll, men har forhandlere og samarbeidspartnere over hele landet. Norsol produserer solskjermingsløsninger som pergola, markiser og persienner.
Mefistofeles
Etymologi
Navnets opprinnelse er ikke fullstendig avklart. Det er nærliggende å anta at navnet er en sammensetning av de to hebraiske partisippene mephir (eller mefir – Ødelegger, Forderver) og tophel (eller tofel, Løgner). Det forekommer også andre tolkninger av navnets opprinnelse, blant annet fra gresk, italiensk og latin.
William Shakespeare benytter formen «Mephistophilus», mens Christopher Marlowe bruker flere former, blant annet «Mephostophilis». I eldre, folkelige former og oppsetninger for dukketeater finner man former som «Mephostophiles», «Mephostophilus», men også den som gjennom Goethes stykke er kommet i vanlig bruk.
Goethe
I Goethes drama opptrer Mefisto som den viktigste antagonisten, hvis oppgave det er å forføre hovedpersonen, slik at Faust oppgir sin streben efter kunnskap og isteden søker verdslige goder. Goethe utdypet den middelalderske figuren og utrustet ham med åndelig vidd og kritisk iakttagelsesevne.
Klaus Mann
Klaus Manns roman Mephisto (Mefisto) utkom i 1936, og forteller om skuespilleren Hendrik Höfgen, basert på Manns svoger Gustaf Gründgens, som finner seg til rette under tysk nasjonalsosialisme for å fremme sin egen karriere. Både i romanen og den virkelige verden var Mefisto blant Gründgens sentrale teateroller. István Szabó regisserte filmversjonen av romanen fra 1981 med Klaus Maria Brandauer i hovedrollen. Den mottok Oscar for årets beste fremmedsproglige film i 1982.
Den nye jødiske kirkegård i Łódź
Den nye jødiske kirkegård i Łódź (polsk Nowy Cmentarz Żydowski) ble grunnlagt i 1892 i den sørlige del av bydelen Bałuty, mellom gatene Bracka, Zagajnikowa, Zmienna og Inflancka. Den er med sine 42,5 ha og mellom 180 og 230 tusen gravlagte Europas største jødiske nekropolis.
Izrael Poznański kjøpte i 1891 et område på over 10 ha av Juliusz Heinzel, hvor han planla å lokalisere kirkegården. Den nye kirkegården ved Bracka-gaten skulle erstatte den gamle ved Wesoła-gaten. I 1898 ble Polens største likhus åpnet ved kirkegården etter tegninger av Adolf Zeligson. I 1956 ble det reist et monument over Łódź-gettoens ofre ved kirkegården. Ved siden av likhuset fantes før i tiden også en liten synagoge og en mikve.
Den nye jødiske kirkegård deles i en østlig (2 ha) og vestlig (40,5 ha) del av en innvendig mur. Kirkegården domineres hovedsakelig av gravsteiner, skjønt området ved Hovedalleen dekkes også av familiegraver. Ved denne representative alleen ligger også Izrael Poznańskis monumentale mausoleum, verdens største jødiske gravstein.
Også gravene til andre store forretningsmenn fra Łódź finnes på kirkegården, blant annet familiene Barciński, Jarociński, Katsenberg, Kon, Prussak, Rosenblatt, Silberstein og Stiller. Ved Bracka-gaten finner man dessuten gravene til maleren Stanisław Heyman, legen Seweryn Sterling, rabbien Eliasz Chaim Majzel, underrabbien Mojżesz Eliasz Halpern, legen Władysław Pinkus og forretningsmannen Herman Konsztat. Man kan også finne gravene til foreldrene til Arthur Rubinstein, Artur Szyk og Julian Tuwim.
I 1980 ble kirkegården skrevet inn i severdighetsregisteret, og siden er renoveringsarbeidene blitt intensivert. Blant annet er Gettomarken, likhuset og Izrael Poznańskis mausoleum blitt totalrestaurert.
Åsarp
Åsarp er et tettsted i Falköping kommune i Västra Götalands län, i landskapet Västergötland i Sverige. I 2010 hadde tettstedet 598 innbyggere.
Åsarp ligger ved Riksvei 46 mellom Falköping og Ulricehamn. Næringslivet består av Fredahl likkistefabrikk, korn- og melkeproduksjon. Stedet har også et verksted som importerer, restaurerer og selger gamle, amerikanske biler.
Stedet har røtter tilbake til isens tilbaketrekking for 10 000 år siden. Området er en del av Arns rike og har en rekke severdigheter som for eksempel Olsbrosteinen. Arns rike er en roman av Jan Guillou som ble filmatisert i 2007 av Svenska Filminstitutet.
Dexter (TV-serie)
Dexter er en amerikansk krim- og thrillerserie som gikk på Showtime fra 2006 til 2013. Serien handlet om seriemorderen Dexter Morgan som også jobber som kriminalteknisk blodekspert for Miami-Metro-politiet.
Produksjon
Dexter har fått betydelig god kritikk og vant tidlig to Emmyer. Serien har også skapt offentlige kontroverser vedrørende dens innhold og budskap. En redigert versjon av serien hadde premiere på CBS den 17. februar 2008 for å gjøre opp for mangel på nytt innhold på grunn av en produksjonstreik i 2007, forårsaket av organisasjonen Writers Guild of America.
Dolph Schayes
Adolph «Dolph» Schayes er en tidligere amerikansk basketballspiller. Han spilte store deler av sin karriere i den profesjonelle ligaen NBA i USA. Han har også vært trener for Philadelphia 76ers i den samme ligaen.
Dexter (TV-serie)
Handling
Handlingen i sesong 1 var basert på den første romanen i Jeff Lindsays «Dexter»-serie, Darkly Dreaming Dexter. De påfølgende sesongene har hatt egne originale historier skrevet av produsentene.
Dolph Schayes
College-karriere
Dolph Schayes spilte for collegelaget til New York University i fire sesonger, fra 1944 til 1948, før han kom til NBA.
Dexter (TV-serie)
Sesong 1
Dexter (Michael C. Hall) opplever en traumatisk hendelse og blir foreldreløs bare tre år gammel. Han blir adoptert av Harry Morgan (James Remar), en politimann som finner ham på et åsted. Harry skjønte tidlig at Dexter hadde sosiopatiske tendenser og lærte ham å kanalisere sin grusomme lidenskap (som går ut på å drepe på grunn av spenningen), ved å gi den en konstruktiv mening: Å drepe folk som fortjener det, folk som vet hvordan de lurer rettssystemet, slipper unna og aldri blir pågrepet for sine gjerninger.
Dolph Schayes
College-karriere
Schayes spilte totalt 80 kamper for collegelaget der han scoret 815 poeng. Det tilsvarer 10,2 poeng per kamp.
NBA-karriere
Dolph Schayes spilte i NBA fra 1948 til 1964. På denne tiden var han totalt innom 3 lag.
Utmerkelser
Dolph Schayes er en deler 4.-plassen når det kommer til flest antall ganger som en spiller har vunnet en All-NBA Team-pris. Schayes har vunnet prisen hele 12 ganger.
Statistikker
Enkelte av Dolph Schayes' statistikker ble ikke målt før senere i karrieren hans, og er derfor ikke med i de første årene.
Etter spillerkarrieren
Etter karrieren som spiller har Dolph Schayes var han trener for Philadelphia 76ers i NBA, og vant prisen som årets trener i NBA i 1966.
Density-independent pixel
Density-independent pixel (DP eller dip ) er et alternativ til piksel i Android-utvikling. DP er lagd for å være vises i samme størrelse på alle enheter og skjermstørrelser. En DP er en piksel på en 160 dpi-skjerm. DP er ofte brukt i XML-filene for layouts, og er den enheten det er anbefalt å bruke i Android-utvikling.
Definisjon
En DP er en abstrakt enhet som er basert på den fysiske tettheten til skjermen. Enheten er relativ til en 160 dpi-skjerm, så en DP er en piksel på en 160 dpi-skjerm. DP er en fast størrelse, og antall piksler i en DP tilpasser seg til oppløsningen på skjermen. Hvor mange pixels per inch (PPI) varierer mellom forskjellige skjermoppløsninger, men antall piksler i en DP øker med PPI. Forskjellen mellom piksler og DP, er at antall piksler må forandres med skjermoppløsningen. På grunn av hvordan DP fungerer, vil 10 DP se ut som samme størrelse på forskjellige skjermoppløsninger, mens 10 piksler vil se mindre ut når skjermoppløsningen øker.
Beregne DP/PX
DP er anbefalt å bruke over piksler, men imidlertid er det ikke alt som har støtte for bruk av DP, som Canvas. Da kan det være lurt å bruke konvertering for å få antall piksler inn i «draw»-metodene, men allikevel bruke DP.
Kalkulere piksler til DP
Hvis man har et visst antall piksler man vil konvertere til DP kan man gjøre det slik: Beregningen går ut på å dele antall piksler på verdien man får av å dele skjermens DPI på standardenheten for DP, som er 160. Hvis skjermens DPI er 160, vil man dele antall piksler på 1, men hvis DPI er på 320 vil man dele antall piksler på 2.
Kalkulere DP til piksler
Motsatt, hvis man vil konvertere DP til piksler kan man beregne det slik: Beregningen her går ut på å gange antall DP på skjermens DPI delt på DPI-standardenheten som er 160. Hvis skjermens DPI er 160, vil man gange antall dp på 1, men hvis DPI er på 320 vil man gange antall dp på 2.
Dexter (TV-serie)
Sesong 1
Dexter har en kjæreste, Rita Bennett (Julie Benz), som han er sammen med for å virke normal. Rita er psykisk skadet fra fortiden på grunn av voldtekt og mishandling av sin tidligere ektemann Paul Bennett (Mark Pellegrino) som nå sitter i fengsel, og har dermed store vansker med å være i et intimt forhold. Dette passer Dexter fint fordi han ikke tror han er i stand til å forfalske intime følelser. Dexter håper å beholde sin fasade av normalitet ved å distansere seg fra Rita. Samtidig føler han ekte kjærlighet til Rita og hennes to barn, Astor og Cody. Etter en stund slipper Ritas tidligere ektemann Paul ut av fengsel på prøveløslatelse. Det tar ikke lang tid før han begynner å lage bråk og kommer med alvorlige trusler. Etterhvert får han et overtak og truer med å ta fra Rita ungene etter at han klarer å overbevise rettsvesenet om at Rita slo han med vilje i hodet med et balltre, når han i virkeligheten var full og prøvde å voldta henne.
Moflåt kraftverk
Moflåt kraftverk er et vannkraftverk på Dale sør for Rjukan i Tinn kommune i Vestfold og Telemark fylke.
Det har 30 MW installert effekt på en francisturbin og midlere årsproduksjon på 165 GWh.
Elven Måna er regulert som følge av kraftubyggingen. Møsvatn er magasin for alle kraftverkene langs Måna. Kraftverket henter vann fra Såheim kraftverk samt restvannføring i Måna. Tinn-vassdraget er en del av Skiensvassdraget.
Kraftverket er eid av Hydro Energi.
Tidlig på 1950-tallet vedtok Hydro å utnytte enda mer av den vannkraften elven Måna byr på i Vestfjorddalen. Fallhøyden på 93 meter fra Såheim til Tinnsjøen var ennå ikke regulert. En 5 km lang tunnel med et tversnitt på 55 m² ble sprengt ut fra undervannet ved Såheim kraftstasjon. Etter en anleggsperiode på 3 år kom anlegget i regulær drift den 15. januar 1955. Samtidig med etableringen av Moflåt ble det jobbet med planer om et siste kraftverk. Mæl kraftverk skulle utnytte det videre fallet på 47 meter ned til Tinnsjøen.
Dexter (TV-serie)
Sesong 1
Den første sesongen fokuserer for det meste på «isbilmorderen» – en seriemorder som bruker Miami Metro-politiet til å kommunisere med Dexter gjennom sine åsteder. Dexter bruker sin sjarm for å bli godt likt av alle hans kolleger, med unntak av Sgt. James Doakes (Erik King), som synes Dexter bare er rar og kaller Dexter ofte for en «freak» (misfoster) eller «creep» (ekkel) og beskylder ham for å drive med et eller annet mistenkelig, så vel som at han har mistanker om at Dexter har en forbindelse med isbilmorderen. Doakes begynner selv å overvåke Dexter. Spenningen mellom de to er pågående gjennom hele sesongen.
Dexters fostersøster (og Harrys biologiske datter) Debra (Jennifer Carpenter) blir sammen med en fyr ved navn Rudy (Christian Camargo), som det er åpenbart for publikum er isbilmorderen. Drapene som isbilmorderen utfører er for det meste symbolske drap som oppsummerer Dexters oppvekst.
Ella Griffiths
Ella Griffiths (født 22. mars 1926 i Oslo, død 1990) var en norsk forfatter. Hun brukte også navnene Ella Griffiths Ormhaug, Ella Griffiths Hytten, Ella Ormhaug og Ella Hytten. Dobbelt etternavn Griffiths Ormhaug og Griffiths Hytten er hovedsakelig brukt på noveller og som signatur på artikler.
Griffiths debuterte i 1957 med romanen Lenket til kjærligheten, og forfattet siden en lang rekke romaner, kriminalromaner, barnebøker og noveller. Hun ble oversatt til seks språk. I 1969 fikk hun 3. premie i en stor nordisk kriminalromankonkurranse arrangert av ukebladet Hjemmet, danske Gyldendal, Aschehoug, Nordstedt og Nordisk Film. Vinnerbidrag var romanen Hilsen Lucifer, som er blitt omtalt som hennes beste. En av hennes noveller ble innkjøpt til den engelske TV-serien Tales of the Unexpected. Novellen ble filmatisert som The Dead Don't Steal, med premiere 22. april 1988. Hun framførte dessuten flere av sine barnebøker i Barnetimen for de minste på NRK radio,
Dexter (TV-serie)
Sesong 1
På slutten av sesongen, avslører Rudy at han virkelig er Dexters biologiske bror, og at han i virkeligheten heter Brian Moser. Brian beskriver flere detaljer om Dexters tidlige barndom, og supplerer Dexters vage minner samt detaljer han har måttet stykke sammen gjennom sesongen. Den traumatiserende hendelsen brødrene var vitne til den 3. oktober 1973, var da deres mor, Laura Moser, og en rekke andre personer ble slaktet med en motorsag av Santos Jimenez inne i en lagringskonteiner, for så å bli låst inne i to dager med de lemlestede likene med gulvet dekket av blod. Dexter som da var tre år gammel, ble hentet av Harry, som var den første politimannen som gikk inn i den blodige konteineren, mens Brian (noen år eldre) var mer åpenbart traumatisert og tilbrakte mesteparten av barndommen på forskjellige institusjoner. Harry skjulte bevisst detaljer om denne grusomme hendelsen fra Dexter, samt informasjon om hans biologiske familie. Dexters oppfatning av Harrys svik begynner da å tynge ham.
Rudy / Brian har kidnappet Debra, og har hele tiden tilrettelagt for at han og Dexter skal drepe henne sammen for å sementere sin obligasjon og bryte båndene mellom Dexter og hans adoptiv familie. Dexter vender seg i stedet mot Brian og dreper ham helt til sist, og får det til å se ut som et selvmord. Alle, inkludert Debra, er fortsatt uvitende om den eksakte sammenhengen mellom Dexter og Rudy / Brian, og et tilbakevendende tema gjennom hele serien er hennes sjalusi over det som oppfattes som særbehandling Harry ga Dexter. Hun er uvitende om Harrys opplæring eller Dexters tendenser. Dexter føler etter dette stor anger over at han måtte drepe broren sin Brian, den eneste personen som fullt ut forsto ham, for i stedet redde Debra, som han vet vil vende seg mot ham hvis hun noen gang finner ut om hans sanne natur.
Sesongen slutter med Dexter og søsteren hans går mot et åsted, mens Dexter forestiller seg en parade beregnet for ham, komplett med konfetti, fly med et banner, og publikum som roser ham for hans gode arbeid ved at han «tar ut søpla», det vil si at han dreper de som går etter de svake og sårbare.
Sesong 2
Dexter begynner sesongen ved at han ikke har klart å tilfredsstille sine morderiske lyster på over en måned på grunn av konstant overvåking av sersjant Doakes. Når muligheten til å drepe oppstår, har han problemer med å utføre drapet fordi han enda ikke har fått fred etter at han drepte sin bror på slutten av sesong 1.
Enda mer komplisert blir det når skattejegere oppdager stedet der Dexter har dumpet sine ofres lik over en lengre periode. Etterhvert som politiet henter opp hver pakke med kroppsdeler fra havet, døper mediene morderen for «Bay Harbour-slakteren» og FBI-agenten Frank Lundy (Keith Carradine) blir hentet inn for å fakke morderen.
En kultstatus begynner å danne seg bak «Bay Harbour-slakteren» da det blir oppdaget at hans ofre selv var ansvarlige for dødsfall. Dexter finner også at en tegneseriekarakter iført en sort kappe av lær, «The Dark Defender», som ble opprettet til ære for morderen som står bak drapene, hvor Dexter komisk erklærer mens han ser på plakaten: «Nah, Miami's too hot for all that leather».
Ritas forhold til Dexter blir mer spent nå som hun og barna hennes prøver å komme over dødsfallet til hennes tidligere ektemann Paul, som ble drept i et slagsmål han selv startet. Pauls gjentatte påstander om at Dexter var skyld i han sitter i fengsel spiser på Ritas samvittighet og til slutt beskylder hun Dexter for å ha lurt hennes tidligere ektemann. Dexter innrømmer det hele, men Rita nekter å tro at Dexter gjorde det med overlegg og forutsetter at Dexter er heroinavhengig. Uten å ha andre valgmuligheter innrømmer han at han har «en avhengighet», selv om han karakteristisk lar henne feiltolke det uten å gå i detalj. Som takk for hans ærlighet, lover hun å ikke forlate ham hvis han går gjennom 12-trinnsmodellen på NA. På denne måten unngår Dexter ansvar for Pauls død (selv om han satte prosessen i gang), og følgelig opprettholder rasjonaliseringen av at han bare (direkte) dreper folk som er mordere. Doakes fortsetter å forfølge Dexter inntil han møter Dexter på et av møtene. Doakes føler nå at bitene faller på plass og at han alltid hadde merket at det var noe i veien med Dexter, og rusmiddelbruket kan forklares med de mange traumatiske opplevelsene fra en karriere innen rettshåndhevelse.
Debra fortsetter å slite med traumer av hennes erfaringer med isbilmoderen kombinert med at alle gjenkjenner henne fra media, som den tidligere forloveden til isbilmoderen. For å føle seg mer trygg, bor hun i Dexters leilighet, noe som gjør hans hverdag enda mer stressende.
Dexter finner ut at narkotikaselgeren ved navn Santos Jimenez (Tony Amendola) som drepte hans mor fortsatt er i live og driver en bar i Naples utenfor Miami. Dexter drar på en utflukt sammen med Lila (hans psykotiske kjæreste som han møter på NA), for å konfrontere morderen. Dexter blir fristet til å drepe ham, men blir overtalt i siste sekund til å ikke gjøre det over en telefonsamtale fra Lila, som tror han er i ferd med bruke heroin. Dexter oppsøker senere Santos Jimenez alene, og finner ut at han har en hytte på et øde sted der han oppbevarer kokain. Dexter finner det passende å drepe ham på samme måte som hans mor ble drept, nemlig med en motorsag.
Gjennom hele sesongen blir Dexter forfulgt av spesialagent Lundy, mens både Debras hengivenhet for Lundy og hennes tillit til sine egne detektivferdigheter vokser. Doakes' mistanker om Dexter blir vekket på nytt, og til slutt oppdager han Dexters samling av små glassplater som inneholder blod fra alle hans ofre, altså hans hemmelige trofeer. Doakes drar til utlandet for å analysere blodprøvene, men ender selv med å bli hovedmistenkt da politiet finner Dexters trofeer i bilen til Doakes, sammen med at det meste utrolig nok peker på at Doakes er «the Bay Harbour Butcher». Til tross for at Dexter blir skutt i beinet, klarer han å overmanne Doakes og låse ham inne i et bur i hytta der han drepte sin mors morder. Dexter begynner å tvile på om han skal drepe Doakes, noe han ikke kan uten å bryte med «The Code of Harry», eller om han skal melde seg for politiet. Løytnant LaGuerta (Lauren Vélez), Doakes' tidligere partner, er den eneste som tror at Doakes er uskyldig. Hun finner bevis for Doakes' uskyld og tar det til Lundy, men han forteller henne at bevisene er påvirket av hennes tidligere unnlatelse av å rapportere Doakes' telefonsamtale til et granskingsteam. Lundy avviser LaGuertas sak, selv om han mener hun kan ha rett om Doakes’ uskyld.
Mot slutten av sesongen klarer Doakes midlertidig å rømme fra buret, men blir på nytt fanget av Dexter etter å ha blitt truet av to narkotikasmuglere. Dexter sliter med sitt liv som en seriemorder, takket være åpenbaringer gjennom hele sesongen om Harry Morgan, hans fosterfar. Dexter finner ut at Harry hadde en affære med hans biologiske mor, Laura Moser (som var Harrys konfidensielle informant), før hun ble drept, og at Harry tok sitt eget liv etter å ha sett Dexter mens han var i ferd med å partere liket etter en hallik han hadde drept, ute av stand til å håndtere realiteten av det monsteret han hadde skapt. Med sin tillit til de etiske verdiene Harry laget for ham, ser han for seg de scenariene som kan komme ut av hvis han melder seg for politiet så han endelig kan ta av seg «masken». Dexter arrangerer sin siste dag i frihet som inkluderer å ha en siste middag med Debra, før han tar Rita og barna ut med båten. Under det «siste måltidet» med Deb, innser han hvor mye folkene rundt ham er avhengige av ham, mens Doakes ikke har noe sosialt liv utenom jobben, og han bestemmer seg for å fortsette med sin opprinnelige plan som går ut på å få folk til å tro at det er Doakes som er Bay Harbor Butcher-slakteren.
I sesongfinalen finner Lila hytta der Doakes ble fengslet og forårsaker en propantankeksplosjon, som sprenger både Doakes og liket av en av Dexters ofre i filler og hindrer Dexter fra å bli navngitt som en seriemorder. Lila møter deretter Dexter, og forventer at han skal innfri hennes kjærlighet nå som hun vet og godtar hans «mørke hemmelighet». Men Dexter vil ikke lenger ha noe med henne å gjøre og bestemmer seg for å drepe henne nå som hun selv har tatt et uskyldig liv, nemlig Doakes. Da Lila er klar over hva han kommer til å gjøre med henne, søker hun hevn ved å prøve å drepe både Dexter og Ritas barn. Dexter klarer å redde barna og kommer seg ut av den brennende leiligheten i live, noe som deretter resulterer i at han tar en kort visit til Paris der hun har flyktet til, for å drepe henne. I de avsluttende scenene går Doakes' minnegudstjeneste hovedsakelig ubetjent, med unntak av LaGuerta, Dexter, og Doakes' nærmeste familie. For å uttrykke logikken i Dexter mentale verden, blir de endelige ord i serien en voice-over av hans tanker om de siste hendelsene. Vi hører at han nå anser seg som en mester av teknikkene hans fosterfar lærte ham. Dexter tror dette kombinert med det faktum at Harry viste seg å ha sine feil, gir Dexter rett til å modifisere kodeksen og leve sitt liv slik han ønsker, på akseptabel måte i forhold til Harry. Han sier også at han nå trenger de forhold som han opprinnelig dyrket som forkledninger for å passe inn i samfunnet, selv om de gjør ham sårbar. Han anser seg selv: «En idé transcendent i livet».
Sesong 3
Rita oppdager at hun er gravid og Dexter finner det vanskelig å velge når hun spør om de skal beholde barnet eller ikke. Etter noe overveielse, opplyser Rita Dexter at hun vil beholde barnet og oppdra ham, med eller uten hans hjelp. Det tar også litt tid før Dexter begynner å godta tanken på å faktisk ha et barn (en aksept hjulpet av det faktum at han nå ser Astor og Cody som hans barn og derfor å være beskyttet), og han ender opp med å foreslå ekteskap med Rita, som hun etterhvert aksepterer lykkelig.
Mens han jager en morderisk narkotikaselger under kallenavnet «Freebo», snubler Dexter inn i en slåsskamp mellom Freebo og en annen mann, som han blir tvunget til å drepe i selvforsvar. Dette offeret viser seg å være Oscar Prado, lillebror av ADA Miguel Prado (Jimmy Smits) en fremtredende assisterende statsadvokat og gammel flamme av løytnant LaGuerta. Dexter bistår i saken, og Miguel betror seg til ham, og det utvikler seg til at han begynner å stole på Dexter. Dexter er i stand til å oppspore Freebo og dreper ham, men minutter senere møter han Miguel, som har fulgt et spor til Freebos plassering. Dexter forteller Miguel at han oppdaget Freebo og drepte ham i selvforsvar, men i stedet for å anmelde ham, takker Miguel ham og hjelper ham dekke over drapet.
Mens Dexter og Miguel samarbeider for å dempe saken rundt Freebo, som for alle andre har forsvunnet sporløst, ender duoen opp med å bli nære venner, som også gjør Rita og Miguels kone, Sylvia (Valerie Cruz) til bestevenninner. Mens familien Prado bistår Rita under et medisinsk nødstilfelle, har Miguel folk som leter etter Dexter som fortalte at han dro ut for å fiske, men som i virkeligheten var på et cruiseskip for drepe en morder Miguel fortalte om. Miguel innser at Dexter begikk drapet og roser Dexter og tilbyr sin hjelp i fremtiden. For å teste om Miguel virkelig er til å stole på, foreslår Dexter en risikofylt operasjon for å frigjøre en beryktet Aryan Brotherhood-leder, som fortsetter å begå forbrytelser på innsiden fengselet, for å drepe ham. Miguel godtar ideen og planen lykkes (til tross for at alarmen høres under flukten), og Dexter begynner å anerkjenne Miguel som sin første og eneste sanne venn, dermed spør Dexter om han vil være forloveren i hans bryllup.
Gjennom Sesong 3 streber Debra for å bli forfremmet, men på grunn av de tidlige kommentarene hun hadde i «Freebo»-saken er hun tatt av saken. Hun begynner å arbeide med en ny partner, Joseph Quinn (Desmond Harrington), for å etterforske en seriemorder med vane å flå sine ofre mens de enda er i live, under kallenavnet «The Skinner». Hun innleder også et forhold med Anton, en av Quinns konfidensielle informanter som begynner å arbeide med henne. Imidlertid prøver Yuki Amado, en kvinnelig offiser for indre anliggender (polititjeneste som etterforskere politiet), å presse Debra til å gi henne informasjon om Quinn, i bytte mot at hun får hjelp til å bli detektiv i retur, men Debra nekter å samarbeide, til tross Yukis påstander om at Quinn ikke er til å stole på.
En betydelig endring fra foregående sesonger er at i stedet for tilbakeblikk med Dexters fosterfar, Harry, blir det brukt fantasiscener i stedet. Harry tilbyr i stedet veiledning, ideer og skyldfølelse, noe som førte til avsløringene om Dexter fremtid.
Camilla Figg, en gammel venn av Dexter og hans familie, er døende av lungekreft og ber ham om å avslutte hennes lidelse, som han (som aldri har med vilje drept en uskyldig før) motvillig går med på å gjøre. I den anledning, forteller Camilla til Dexter at hun visste at broren var isbilmorderen, og gratulerer ham når han tilstår for henne at det var han som drepte Brian. Hun viser også at hun vet om Dexters hobby før hun dør.
Miguel og Dexters partnerskap tar et nytt steg når Miguel tilbyr seg å være den som dreper deres neste mål, en tidligere fotballspiller og gambler som for å betale ned gjeld til et tvilsomt tippeselskap begår drap på deres vegne. Med noe motvilje aksepterer Dexter avtalen, og forbereder fellen og lærer bort det grunnleggende i hans «kode», og er vitne til at Miguel dreper offeret uten å nøle. Men neste dag, når Ellen Wolf, en hensynsløs forsvarsadvokat og gammel motstander av Miguel, blir savnet, oppdager Dexter at Miguel har drept henne. Etter noen undersøkelser, oppdager han også at Miguel hele tiden har manipulert ham og at han ikke var til å stole på i det hele tatt.
Mens forholdet mellom Dexter og Miguel begynner å rakne, så begynner også Miguels kone Sylvia å mistenke at han har en affære og betror sin frykt til Rita, som igjen betror dette til Dexter.
Ståle Sørensen
Ståle Sørensen (født 15. september 1972) er en norsk billedkunstner og Arbeiderparti-politiker bosatt i Drammen. Han har vært formann i Norsk Billedhoggerforening fra 2006 til 2011 og styremedlem i Norske Billedkunstnere fra 2009 til 2011.
Dexter (TV-serie)
Sesong 3
Dexter og Miguel begynner deretter å danse rundt i et spill om hvem som har mest innflytelse over hvem, mens politiet etterforsker dødsfallet til Ellen Wolf. Dette spillet ender med at Dexter innser at Miguel ikke kan kontrolleres eller hanskes med (slik at Dexter bestemmer seg for å drepe ham ved å kopiere «the Skinner»-metoden), og med Sylvia, overbevist om at Miguel har en affære med Lt LaGuerta etter å ha sett dem forlate LaGuertas hus sammen, kaster ham ut av huset. Miguel bruker sin posisjon til å hjelpe «the Skinner» å flykte og unngå politiets varetekt i retur om at han dreper Dexter.
Ståle Sørensen
Sørensen hadde fra 2007 atelier i det gamle Lavetthuset på Hovedøya sammen med fire andre kunstnere og Tore H. Vigerust som her drev et privat klosterbibliotek. Høsten 2008 flyttet han til Fjellsbyen i Drammen hvor han bygget sitt eget atelier i Finnerudveien. Høsten 2014 bygget han enda et nytt atelier på Åskollen hvor han nå bor og virker.
Dexter (TV-serie)
Sesong 3
Mens hun strever for å oppdage sannheten bak Ellen Wolfs død, ender LaGuerta opp med å innhente bevis som knytter Miguel til drapet, mens Miguel selv oppdager at LaGuerta undersøkte ham og bestemmer seg for å drepe henne, men Dexter oppdager Miguels plan på forhånd og fanger ham når Miguel kommer til LaGuertas hus på jakt etter henne. Før han dreper Miguel, tilstår Dexter til ham at han var den som drepte hans yngre bror Oscar.
Ståle Sørensen
Politiker
Sørensen var lenge aktiv i Venstre og har vært leder av kulturutvalget i Oslo Venstre og leder i Gamle Oslo Venstre. Fra kommunestyrevalget 2007 var han første vara til kultur- og utdanningskomiteen i Oslo bystyre. I 2009 ble han leder i Drammen Venstre. Fra 2011 var han første varamedlem til Drammen bystyre og medlem av kontrollutvalget i Buskerud fylkeskommune.
Dexter (TV-serie)
Sesong 3
Men natten før bryllupet hans blir Dexter fanget av «the Skinner», men klarer å vri seg løs fra tauet ved å brekke hånden med vilje i et øyeblikk når «the Skinner» er distrahert, (noe som er et tegn på hvor langt han er villig til å gå for å overleve). Etter en kort, men brutal kamp, klarer Dexter å knekke nakken til «the Skinner» og får det til å se ut som et selvmord ved å kaste kroppen hans foran politibilen søsteren hans kjører. Dexter kommer seg unna før politiet ser ham, får gipset hånden og rekker bryllupet i god tid. Han innrømmer overfor seg selv at hans bryllupsløfter, «å være den beste ektemann og far han kan være», var helt sant. Sesongen avsluttes ved at en dråpe blod fra Dexters brukne hånd treffer Ritas brudekjole i det de er i ferd med å danse.
Ståle Sørensen
Politiker
I 2013 meldte Sørensen overgang til Miljøpartiet De Grønne. Fra 2015 var han medlem av bystyre og formannskap i Drammen, og nestleder i hovedutvalg for samferdsel i Buskerud fylkeskommune. Ved stortingsvalget 2017 var han Miljøpartiets førstekandidat i Buskerud. I perioden 2019-2023 er han varaordfører i Drammen kommune. Han gikk ut av MDG i januar 2021, og meldte seg inn i Ap.
Dexter (TV-serie)
Sesong 4
Den fjerde sesongen av Dexter hadde premiere den 27. september 2009 på Showtime. I denne sesongen har Dexter fått et barn sammen med Rita, som de har døpt Harrison, oppkalt etter Dexters fosterfar Harry. Dexter og hans familie har flyttet til forstedene, men han har store vansker med å forsone sitt liv som familiemann og seriemorder.